open-index/open-wikipedia-markdown huggingface dataset:
Österreichischer Staatspreis für Europäische Literatur

**Österreichischer Staatspreis für Europäische Literatur** er en internasjonal litteraturpris.

Prisen ble innstiftet i 1964 av Østerrikes utdannelsesministerium som *[[Nikolaus Lenau|Nikolaus-Lenau-Preis]]*. Året etter fikk prisen dagens navn. Den utdeles årlig til en europeisk forfatter.

## Prisvinnere

## Referanser


## Eksterne lenker
* Liste over prisvinnere
* Austrian Staatpreis pressemelding om prisvinneren for 2007, A. L. Kennedy og tidligere vinnere. Lest: 7. mars 2008.
Hans Åge Yndestad

**Hans Åge Yndestad** (født 1980) er en norsk fotballspiller. Han var forsvarsspiller i Tromsø. Han kom til Tromsø i 2002, etter å ha spilt for klubbene Ulfstind og Skarp. Etter 2012-sesongen trappet Yndestad ned og gikk tilbake til moderklubben Skarp. Før 2014-sesongen signerte han en kontrakt med Tromsdalen.

## Karriere som spiller

## Referanser


## Eksterne lenker
*
Hengelo (Overijssel)

**Hengelo** () er en by som ligger i den nederlandske provinsen Overijssel og regionen Twente. Hengelo har 81&nbsp;291 innbyggere (per 1. mai 2006) og et landareal på 61,78 km². Beckum, Oele og Woolde inngår i kommunen Hengelo.

Byen ble utsatt for store ødeleggelser under den andre verdenskrig, men ble senere bygd opp igjen.

## Referanser
Ferjesambandet Ranavik–Skjersholmane

**Ranavik–Skjersholmane** er et fergesamband på fylkesvei 500 mellom Kvinnherad og Stord kommuner. Strekningen betjenes av Fjord1 med fartøyene MF «Florøy» og MF «Hillefjord». Overfarten fra Ranavik til Skjersholmane tar 40 minutter.

## Historie
Sambandet ble etablert i 1957 og ble trafikkert av MF «Folgefonn». Frem til 2003 gikk dette sambandet mellom Leirvik på Stord, Ranavik på Halsnøy og Sunde i Kvinnherad. Stoppet på Halsnøy var de første årene på Sæbøvik, og ble flyttet til den nye fergekaien på Ranavik i 1970. 

1. mai 2003 ble anløpet på Stord midlertidig flyttet fra Leirvik til Skjersholmane. I mai 2008 åpnet Halsnøytunnelen og Sunde ble tatt ut av ruten.

## Referanser


## Kilder
* 
*
Eggs Benedict

**Eggs Benedict** er en klassisk amerikansk frokost- og brunchrett, som i hovedsak består av fire elementer. Skiver av ristet brød (toast) eller delte engelske muffins dekket av skinke (eventuelt bacon), posjerte egg og hollandaise.

Eggs Benedict dukket opp i New York på slutten av 1800‑tallet, men det finnes to ulike historier som forklarer opprinnelsen. Begge er klassiske restaurantmyter, men retten ble uansett en brunchfavoritt i USA og senere globalt.

# En såkalt «hungover gjest» (bakfull gjest) ved navn Lemuel Benedict skal ha bestilt noe lignende på Waldorf Hotel.
# Retten ble utviklet av familien LeGrand Benedict som ønsket noe nytt på Delmonico’s.

## Varianter
* Eggs Florentine er en variant der skinke er erstattet med sautert spinat. I tillegg er hollandaisesausen byttet ut med mornaysaus.
* Eggs Royale er en variant der skinke er byttet ut med røkelaks.
* Eggs Blackstone er en variant der skinke er byttet ut med bacon og tomat.
* California Benedict er en variant med avokado, tomat og kalkun (såklat Vestkyststil).

## Referanser
GR

**GR** eller **Gr** kan vise til:

*Den generelle relativitetsteorien
*Game Revolution
*Hellas (ISO- og NATO-landskode GR)
Hengelo (andre betydninger)

**Hengelo** kan vise til:

*Hengelo (Overijssel) – en by i den nederlandske provinsen Overijssel
*Hengelo (Gelderland) – en by i den nederlandske provinsen Gelderland
Kjøllsæterbrua

**Kjøllsæterbrua** er en veibru i Åmot kommune i Innlandet, beliggende rundt to kilometer sør for Rød bru. Brua ble åpnet 17. august 2006 og fikk oppmerksomhet for sin konstruksjon i tre og høye bæreevne. 

Etter nedklassifiseringen av flere trebruer i Norge, blant annet som følge av kollapsen av Tretten bru, har brua fått redusert tillatt totalvekt. I perioden 2024–2025 har Forvaret etablert en ny beredskapsbru ved siden av den eksisterende, for å sikre framkommelighet til og fra Rena leir.

## Teknisk beskrivelse
Kjøllsæterbrua ble ved åpningen omtalt som verdens sterkeste trebru. Konstruksjonen tilfredsstilte NATO-standarder og hadde opprinnelig en bæreevne på 109 tonn med 100 fots mellomrom mellom kjøretøy. Etter nedklassifisering er tillatt totalvekt satt til 7,5 tonn.

Brua er 158 meter lang og har en kjørebredde på 6,3 meter. Den består av to fundamenter i elva, tre søyler på land og landkar på hver side. Overbygningen består av limtrebæringer i kreosotimpregnert furu, mens brudekket er utført i betong. Lengste spenn er 45 meter, og seilingshøyden under brua er 6 meter.

## Ny beredskapsbru
Som følge av nedklassifiseringen og Forsvarets behov for tung transport mellom Rena leir og Regionfelt Østlandet, ble det besluttet å etablere en ny beredskapsbru ved Kjøllsæter. Prosjektet ble gjennomført i samarbeid mellom Forsvarsbygg, Statens vegvesen og Ingeniørbataljonen.

Grunnarbeidet ble utført av sivile entreprenører, mens monteringen av brua ble utført av vernepliktige ingeniørsoldater og befal fra Ingeniørbataljonen og Ingeniørskolen. Den nye brua er dimensjonert for tungt militært materiell, inkludert stridsvogner, og skal avlaste sivilt veinett samt redusere transporttid for avdelingene på Rena.

Brua etter planen formelt åpnes i 2026. 

## Se også
*Liste over broer i Norge
*Liste over broer i Norge etter lengde

## Referanser



*
Bjørn Stendahl

**Bjørn Stendahl** (1942–2024) var en norsk arkitekt og jazzhistoriker. 

Stendahl var født i Tønsberg og utdannet seg som arkitekt. Fra tenårene engasjerte han seg i jazzmusikk, som konsertarrangør og skribent. Det var han som fikk Stan Getz til Tønsberg i 1960. Etterhvert ble dette til studier, innsamlings- og registreringsarbeid, samt forskning om norsk jazz. Hans hovedverk er de tre bøkene om norsk jazzhistorie fra starten og frem til 1960, skrevet sammen med Johs. Bergh: *Jazz, hot & swing*, *Sigarett Stomp* og *Cool, kløver & dixie*, utgitt 1987–1997. Stendahl samarbeidet tett med Bergh fra 1958 til Berghs død i 2001, og duoen fikk etterhvert anseelse som de fremste innen norsk jazzhistorisk forskning. Dertil markerte de seg som organisatorer av jazzklubber og konserter, skribenter i en rekke tidsskrifter, aviser, bøker og andre publikasjoner. Han var visepresident og president i Norsk Jazzforbund og i *Jazz Circle 60* i Tønsberg, redaktør av *[[Jazznytt]]* 1976–1988 og styremedlem i Oslo Jazzhus som han startet i 1984 og Norsk jazzarkiv.

Han arbeidet som arkitekt fra 1960, med sideløpende utdannelse 1960–1968. Han var medlem av Norske arkitekters landsforbund fra 1968. Han drev egen praksis fra 1970, hovedsakelig med byboliger og byutvikling. Han ledet byhistoriske vandringer fra 1982. Han arbeidet for gjenåpning av Vestkantbadet 1993–1998 og var styremedlem i Vestkantbadets Venner 1994–1998.

Han skrev om jazz, byutvikling og arkitektur i *[[Arbeiderbladet]]*, *[[Dag og Tid]]*, *[[Klassekampen]]*, *[[Ny Tid]]* og *[[Norsk biografisk leksikon]]*, samt i bladene *[[St. Hallvard (tidsskrift)|St. Hallvard]]*, *Arkitektnytt*, *Ballade*, *Musikkmagasinet*, *Musikken*, *NOPA-bladet* og på plateomslag.

## Premier
* Molderosen 1980
* Utnevnt til statsstipendiat i 2006
* Oslo Byes Vels ærespris Bypatrioten 2015
* Ellaprisen til Oslo Jazzfestival 2017

## Bibliografi, jazz
* Bidragsyter og medarbeider boken *Jazz i Norge*. Gyldendal, 1975 
* Bidrag til boken *Jazz – historie, samtid, metoder* – C A Reitzel, København, 1985
* *Jazz, hot & swing – Jazz i Norge 1920-40*. 1987 
* *Sigarett Stomp – Jazz i Norge 1940-50*. 1991 (s m Johs Bergh) 
* 
* Bidrag til boken *Angell 2002*. Gyldendal, 2002
* Bidrag til boken *Challenges in Norwegian jazz research* – Institutt for musikk NTNU 2002
* 
* Bjørn Stendahl, Gustav Kramer, Petter Pettersson – *Myter og humor i norsk jazz.* Musikkhuset Forlag 2016 

## Referanser
Jens Lien

**Jens Lien** (født 14. september 1967) er en norsk filmregissør. 

Han er oppvokst i Oslo og utdannet i England ved  London International Film School 1990–1993. Han debuterte som regissør med kortfilmen *Montana* i 1993. Han laget flere kortfilmer frem til han regisserte sin første spillefilm *[[Jonny Vang]]*, som hadde premiere i 2003 på Berlin Internasjonale filmfestival. I 2006 hadde han regien på spillefilmen *[[Den brysomme mannen]]*, som vant ACID Award ved Filmfestivalen i Cannes og flere Amandapriser, deriblant for beste regi. 

Lien samarbeidet ofte med manusforfatter Per H. V. Schreiner. Tre av deres samarbeidsprosjekter har vært tatt ut til ulike programmer under Filmfestivalen i Cannes.

I 2011 regisserte han filmen *[[Sønner av Norge (2011)|Sønner av Norge]]*, som var basert på romanen *Teori og Praksis* av Nikolaj Frobenius. Den britiske punkrockeren John Lydon, bedre kjent under artistnavnet «Johnny Rotten», hadde en gjesterolle i filmen, som hadde premiere på Toronto internasjonale filmfestival samme året. Filmen høstet gode kritikker nasjonalt og internasjonalt.

Lien har også regissert en rekke reklamefilmer, og vant blant annet Gullfisken for SAS-reklamefilmen *Pappajenta* i 2013 og «Gutten med matboksen» i 2020.

I 2014 hadde han regi på TV-serien *[[Viva Hate]]*. Handlingen var lagt til begynnelsen av 1990-tallet og tok utgangspunkt i den sterke musikkscenen i Göteborg på den tiden. Manus til serien var skrevet av Peter Birro.

Lien regisserte sesong 1 og 2 av TV-serien *Beforeigners*, som ble vist på strømmeplattformen HBO Nordic.

## Filmografi (regi)

* 1993: *Montana* (kortfilm)
* 1995: *Mitt elektriske kjøkken* (kortfilm)
* 1998: *Naken Greve* (kortfilm)
* 2000: *Døren som ikke smakk* (kortfilm)
* 2000: *Hver søndag hos mor* (kortfilm).
* 2001: *[[Naturlige briller]]* (kortfilm)
* 2001: *Spenn* (kortfilm)
* 2003: *[[Jonny Vang]]* (spillefilm)
* 2006: *[[Den brysomme mannen]]* (spillefilm)
* 2008: *[[Every day is a fish day]]*
* 2011: *[[Sønner av Norge (film 2011)|Sønner av Norge]]* (spillefilm)
* 2014: *[[Viva Hate (TV-serie)|Viva Hate]]* (TV-serie)
* 2017: *[[Okkupert]]*, sesong 2 (TV-serie)
* 2018: *Beforeigners*, sesong 1 (TV-serie)
* 2020: *Beforeigners*, sesong 2

## Priser

* 2006: Arne Skouens Ærespris
* 2006: Amandaprisen for beste regi
* 2006: Kritikerprisen
* 2006: ACID-prisen på Cannes internasjonale filmfestival

## Referanser


## Eksterne lenker
* 
* Jens Lien - profil og bilder på Filmweb
Högvakten

**Högvakten** er de avdelingene fra det svenske forsvaret som til enhver tid bevokter Stockholms slott og Drottningholms slott. Högvakten er en viktig del av såvel sikkerhetssystemet ved slottene som den militære beredskapen i Stockholm. Alle soldater i Högvakten er derfor spesielt utdannet for oppgaven. Högvakten består av yrkesoffiserer og vernepliktige soldater, hver tropp avløses etter 1&ndash;3 døgns tjeneste. Avløsningsseremonien ved Stockholms slott er en stor turistattraksjon om sommeren.

## Bakgrunn
Högvakten som avdeling ble opprettet i 1523 for å forsvare Stockholms slott og kongefamilien. Frem til midten av 1800-tallet besto Högvakten av 100&ndash;200 mann; styrken hadde også politioppgaver og tjeneste som brannvern. Fra slutten av 1800-tallet har også andre enn den opprinnelige styrken begynt å delta i tjenesten. Fra 1960-tallet utføres Högvakten av alle vernepliktskategorier. I 1981 ble ansvarsområde utvidet til Drottningholms slott da kongefamilien flyttet dit permanent.

## Högvakten i dag

Dagens Högvakt gjennomføres av vernepliktige og offiserer fra samtlige avdelinger i Sverige, selv om Livgarden har flest vaktdøgn i året, om lag 190. Den «beridna högvakten» utføres dog kun av eskadroner fra Livgarden, og er basert i Livgardens kavalerikaserne på Östermalm. «Beridna högvakter» er på utvalgte dager i sommerhalvåret.

## Kuriosa
Hestene som brukes av «beridna högvakten» eies ikke av det svenske forsvaret, men siden 1987 av en privat stiftelse. På 1980-tallet var det forslag om å legge ned «beridna högvakten» da forsvaret ellers hadde avskaffet hestene. Stiftelsen ble da etablert for å redde virksomheten.

## Eksterne lenker
* 
* Högvakten – offisiell nettsted
* Beridna Högvakten
Stjørdalsøl

**Stjørdalsøl** er et maltøl brygget etter gamle tradisjoner i Stjørdal i Nord-Trøndelag. Lignende gårdsøl har vært brygget i hele Norge sør for polarsirkelen siden førhistorisk tid, men bryggingen har med tiden dødd ut de fleste steder i Norge. Stjørdal er ett av stedene som har holdt tradisjonen ved like. Opprinnelig var det bøndene som brygget til eget bruk av eget korn, men i dag er det mange av bryggerne som kjøper kornet. En særegenhet ved stjørdalsølet er at bryggerne selv lager maltet i såkalte såinnhus. Det gjør at smaken blir kraftig røykt.

Stjørdalsøl brygges tradisjonelt som hjemmebrygg, men er nå også kommersielt tilgjengelig. Klostergården håndbryggeri har i samarbeid med Alstadberg tradisjonsbryggeri brygget Alstadberger - et stjørdalsøl. Ølet er tilgjengelig på Vinmonopolet. Hans Rotmo har utgitt en sang om ølet, «Stjørdalsøl».

## Litteratur
*

## Eksterne lenker
* Stjørdalsøl: Behind the Smoke, a Traditional Beer Style Thrives in Norway, artikkel i BeerAdvocate Magazine.
* Oppskrift på Stjørdalsøl på *tradisjoner.no*
* Tekst for sangen ''Stjørdalsøl'' hos *Rotmomusikken*
Branta

* hawaiigås
* hvitkinngås
* kanadagås
* polargås
* ringgås
* rødhalsgås

***Branta*** (svartgjess) er ei slekt i underfamilien svaner og gjess (Anserinae) som videre inngår i andefamilien (Anatidae). Bortsett fra hawaiigås  opptrer artene i nordlige kystregioner i den holarktiske sonen, der fuglene typisk hekker nord i utbredelsen og overvintrer lenger mot sør.

## Etymologi
Det vitenskapelige slektsnavnet *Branta* betyr *brent* (som i *svartbrent*) og er en latinisert form av den norrøne beskrivelsen av ringgås  – *brandgás*, som er synonym med typearten. Slektsnavnet beskriver en gruppe gjess (Anserini) med mye sort (brent) i fjærdrakten, noe som skiller dem fra gjessene i slekten *[[Anser]]*, som har ei fjærdrakt som i større grad domineres av gråtoner.

## Taksonomi
En studie publisert i 2016 viser at linjen som ført til slektene *Branta* og *Anser* trolig splittet lag for omkring 9 millioner år siden. *Branta* splittet på nytt for cirka 6,7 millioner år siden og den ene linjen førte til dannelsen av arten ringgås (*B. bernicla*), mens den andre førte til en ny splittelse for cirka 5,8 millioner. Denne ga opphav til rødhalsgås (*B. ruficollis*), mens den andre førte til en ny splittelse for cirka 3,5 millioner år siden. Denne ga opphav til hawaiigås (*B. sandvicensis*), mens den andre førte til en ny splittelse for cirka 2,9 millioner år siden. Denne opphav til kanadagås (*B. canadensis*), mens den andre førte til en ny splittelse for cirka 2,5 millioner år siden. Denne ga opphav til både hvitkinngås (*B. leucopsis*) og polargås (*B. hutchinsii*), som derfor er søsterarter.

## Fylogeni
Fylogenien følger Ottenburghs *et al.* (2016).

## Inndeling
Inndelingen følger i hovedsak Birds of the World, med noen korreksjoner i gruppen Anserini i henhold til Ottenburghs *et al.* (2016). Norske navn på arter følger Norsk navnekomité for fugl og er i henhold til Syvertsen *et al.* (2008, 2017). Eventuelle benevnelser i parentes er kun midlertidige beskrivelser, i påvente av et offisielt navn.

* Anseriformes, andefugler
** Anatidae, andefamilien
*** Dendrocygninae, plystreender
*** Oxyurinae, skarvender
*** Anserinae, svaner og gjess (5 tribus, 7 slekter, 26 arter)
**** Malacorhynchini (monotypisk)
**** Stictonettini (monotypisk)
**** Cereopseini (2 slekter, 2 arter)
**** Cygnini, svaner (monotypisk, 6 arter)
**** Anserini, gjess (2 slekter, 17 arter)
***** *[[Branta]]* (6 arter)
****** *[[ringgås|B. bernicla]]*, ringgås
****** *[[rødhalsgås|B. ruficollis]]*, rødhalsgås (monotypisk)
****** *[[hawaiigås|B. sandvicensis]]*, hawaiigås (monotypisk)
****** *[[kanadagås|B. canadensis]]*, kanadagås
****** *[[hvitkinngås|B. leucopsis]]*, hvitkinngås (monotypisk)
****** *[[polargås|B. hutchinsii]]*, polargås
***** *[[Anser]]* (11 arter)
*** Anatinae, ender



## Referanser




## Eksterne lenker
*
Hulmål

**Hulmål** er et annet ord for volummål. Det kan brukes både om mengden og om karet som rommer mengden. Opp gjennom tidene har det vært brukt mange former for hulmål i ulike land og tradisjoner. 

## Hulmål som har vært brukt i Norge
* Ame
* Anker
* Ask
* Bolle
* Fat
* Favn
* Fjerding
* Jomfru
* Juste
* Lest
* Liter
* Kaffekopp
* Kanne
* Kryddermål
* Kubikkmeter
* Meterfavn
* Mæle
* Oksehode
* Oljefat
* Pel
* Pipe
* Pott
* Skjeppe
* Spann
* Stopp
* Storfavn
* Tekopp
* Teskje
* Tønne (flytende varer)
* Tønne (tørre varer)

## Hulmål som ikke har vært brukt i Norge
*Gallon
*Pint
*Seidel
Antijudaisme

**Antijudaisme** er en religiøst motivert, fiendtlig holdning til jødedom. Antijudaismen har spilt en stor rolle i kristendommens historie.

Antijudaisme er ikke ensbetydende med antisemittisme, et begrep som oppstod i 1879 og betegner rasemessig motivert jødehat. Antijudaisme kan likevel forstås som en variant av antisemittisme, eller en sidegrein eller undergruppe, ikke bare som en forløper.

## Historikk
 

De antijødiske forestillingene var betydelige i kirken og kristenheten i flere hundre år. De kunne omfatte teologisk fordømmelse av jødedommens falske lære, jødenes drap på Jesus og avvisningen av ham som den rette Messias, men også folkelig fiendtlighet og konspirasjonsteorier. Fremmede og tildels ukjente skikker i lukkede, jødiske minoriteter, og jødenes angivelige motvilje mot flertallets ordninger i europeiske bysamfunn, kunne føre til beskyldninger om hemmelige nettverk og ritualmord av kristne barn, såkalt blodanklage. 

Antijudaismen i den katolske høy- og seinmiddelalderen fortsatte i protestantismen. Kirkereformatoren Martin Luther (1483–1546) spredte  jødehat i prekener og skrifter, ikke minst gjennom *Von den Juden und Ihren Lügen* («Om jødene og deres løgner») og *Vom Schem Hamphoras und vom Geschlecht Christi* («Om den unevnelige Gud og kristi slekt») fra 1543. Selv om noen har hevdet at Luther hadde et for sin tid uvanlig åpent syn på jødene som likeverdige samtalepartnere, foreslo han blant annet å brenne jødenes hjem, skoler og synagoger.

## Se også
* Antisemittisme
* Jødesvin
* Blodanklage

## Referanser


## Eksterne lenker
*
Racecourse Ground

**Racecourse Ground** er navnet på flere idrettsstadion i Storbritannia:
* Racecourse Ground (Wrexham) 
* Racecourse Ground (Derby)
* Racecourse Ground (Hereford)
* The Racecourse i Durham.
Chemtrails

**Chemtrails** (engelsk for «kjemikaliespor») er en konspirasjonsteori der tilhengerne påstår at kondensstriper fra jetfly er *chemtrails* som inneholder farlige kjemiske eller biologiske stoffer og som ulike myndigheter bevisst sprøyter over himmelen av årsaker som blir holdt hemmelig for offentligheten. Teorien oppstod i USA på slutten av 1990-årene. 

## Spekulasjoner

Spekulasjonene om «kjemikaliespor» fra visse fly, og at en hemmelig sammensvergelse ligger bak, kom etter at USAs luftforsvar United States Air Force i 1996 utga en rapport om hvordan en kunne lage skyer ved bruk av kjemiske stoffer, for eksempel sluppet ut fra fly.

Konspirasjonsteoretikere har siden hevdet at synlige spor etter flytrafikk har ført til pustebesvær og andre helseplager. De har også foreslått mulige grunner for den angivelig hemmelige sprayingen med kjemikalier; styresmaktene kan ønske å manipulere været og bedrive *[[geoengineering]]* («klimatukling»), påvirke den mentale tilstanden og dermed atferden hos innbyggerne, kontrollere befolkningsveksten eller prøve ut eller drive biologisk eller kjemisk krigføring.

Det er en rekke nettsteder som omtaler *chemtrails*, observerer flyaktivitet og legger ut egne fotografier av mistenkelige kondensstriper. Ifølge disse kan sporene på himmelen danne nøyaktige rutemønstre såvel som tilfeldige striper.

Forestillingen om at en uvitende befolkning utsettes for farlige utslipp fra fly har spredt seg over store deler av verden, også til grupper og enkeltpersoner i Norge. Offentlige kontorer har flere steder mottatt forespørsler fra engstelige som krever en forklaring på aktiviteten og fenomenet.

## Forklaringer
Vitenskapsmiljøer og myndigheter har gjentatte ganger forklart at flystripene på himmelen er kondensasjonsspor, på engelsk kalt *contrails*, med normale avsetninger fra jetmotorer. 

Utslippene av aerosoler (finfordelte partikler i luft eller annen gass) fra fly består i hovedsak av vanndamp. Denne dampen blir synlig når vannpartiklene fryser til iskrystaller og danner kunstige skyer i den kalde lufta høyt til værs.

Kritikerne av konspirasjonsteorien understreker også at omfattende utslipp ville ha vært umulig å holde skjult for allmenheten i et åpent samfunn: sannheten om aktiviteten ville ha blitt avslørt blant alle dem som måtte til for å planlegge og gjennomføre sprayingen, enten opplysningene hadde kommet som detaljer om produksjon av stoffer og utstyr, om organisering og logistikk, overvåking av effekter og så videre.

## Se også
* Kondensstriper, kondensasjonsspor fra høytflyvende jetfly
* Konspirasjonsteori, forklaringsmodell der noe blir framstilt som følge av en sammensvergelse eller et komplott
* Geoengineering, planmessig, kunstig manipulering av jordklodens klima for å forebygge global oppvarming
* Skysåing, en type værmodifisering

## Referanser


## Eksterne lenker
* 
* «På sporet av chemtrails-konspirasjonen» - forsøk på en (objektiv) analyse
Rødkleiva

**Rødkleiva** er en li i Nordmarka i Oslo, og er også navnet på en nedlagt slalåmbakke som lå samme sted. Lia strekker seg fra Voksenlia og bort til Tryvann Vinterpark. 

Idrettslaget TRY har klubbhytta TRY-hytta liggende midtveis i den gamle slalåmbakken. Bondeungdomslaget  i Oslo eier Røkleivhytta, som ligger på nordsiden av Rødkleivbekken.

## Rødkleivbakken
Slalåmbakken lå ovenfor Strømsdammen, vest for Tryvannshøgda, og ble åpnet i 1947. Under OL i Oslo i 1952 var bakken slalåmarena. Bakken var svært bratt for vanlige skiutøvere og i 1970 så man seg nødt til å stenge de bratteste partiene nederst i bakken («henget»). Sammen med at utbyggingen av Wyllerløypa og senere Tryvann Vinterpark gjorde bakken noe overflødig, førte dette til at hele bakken ble nedlagt i 1988.

I 2004 og 2005 gikk Norges Skiforbund inn for å bygge et nytt hoppanlegg i bakken. Planene gikk ut på å bygge en middels stor hoppbakke som etter hvert skulle bygges ut til en stor skiflygingsbakke. På grunn av motstand fra nærmiljøet og hensynet til markagrensen sa politikerne imidlertid nei til å støtte et slikt prosjekt.

## Betydningen av navnet
Navnet Rødkleiva har trolig ikke sammenheng med adjektivet rødt, men forklares med gammelnorsk **roð*, som har sammenheng med verbet *ryðja* (å rydde). En sekundær forklaring er *roði* (rødt lys, rødt skinn eller å rødne/rødme). I det siste tilfellet kunne det sikte til at morgensola, sett fra Sørkedalen, rødfarger Rødkleiva.

Navnet skrives både med og uten d (Røkleiva og Rødkleiva), men offisiell skrivemåte er Rødkleiva.

## Referanser
Jacob Aars

**Jacob Aars** (født 6. mai 1736 i Hørdum, Thisted amt, død 23. oktober 1807 i Christiania) var stamfar til den norske familien Aars. Han var sorenskriver i Aker. 

Jacob Aars er den første kjente eier av manuskriptet til Holbergs Heltehistorier, som er det eneste bevarte håndskrevne manuskript fra Holbergs store produksjon.  

Ifølge Henrik Wergeland *Samlede skrifter*, bind 4, Avhandlinger, opplysningsskrifter 1841–1843 side 83 var det Jacob Aars som sammen med Herman Colbjørnsen og Enevold Falsen oppnevnte kommisjonen som skulle undersøke bakgrunnen for Kristian Lofthus sine besøk til kongen i København for å klage på situasjonen i Norge. Jacob Aars var far til presten og Stortingsmannen Jens Aars.

## Eksterne lenker
* Manuskriptet til Holbergs Heltehistorier Artikkel av Leiv Amundsen i *Holberg Årbok 1923*
* Henrik Wergeland Samlede skrifter, bind 4, Avhandlinger, opplysningsskrifter 1841-1843
Guran

**Guran** er en bifigur i Lee Falks tegneserie *[[Fantomet]]* (The Phantom). Guran er høvding for pygmestammen bandarene og Fantomets beste venn. Guran er rundt ti år eldre enn Fantomet. 

Guran er bandarstammens leder, medisinmann og vokter av de fryktede, giftige pilspissenes hemmelighet. Det er Guran som står for blandingen av giften pilspissene dyppes i. Han kjenner jungelens språk, men taler også ulike vestlige språk. Guran er en kunnskapsrik og respektert mann blant jungelens ulike stammer, og har utviklet et felles signalspråk som kommuniseres via jungeltrommer.

Guran er den eneste bandaren vi ser med stråskjørt og hatt. Han er ikke bare bandarenes høvding, men også deres medisinmann. Ekspert innen naturmedisin og vanlig legekunst. Er også stammens giftblander, bl.a. til de dødelige giftpilene

## Gurans forfedre
Gurans forfedre har stor sett skiftet med de ulike Fantomene. Tilsynelatende er minst det tre bandarhøvdinger som har fulgt mer enn ett Fantomet i sin regjeringsperiode. Tidsperiodene i tabellen er omtrentlige siden overgangene mellom bandarhøvingene ikke er gjort kjent i serien.
Álfrún Gunnlaugsdóttir

**Álfrún Gunnlaugsdóttir** (født 18. mars 1938 i Reykjavík, død 15. september 2021 samme sted) var en islandsk forfatter. Etter videregående skole dro hun til Catalonia og skrev senere sin doktoravhandling i Lausanne i Sveits. Hun har utgitt sju romaner på Island (per 2019).

## Eksterne lenker

* Islandsk litteraturnettsted
* Norden.org: Å svike eller bli sviktet av idealene – omtale av romanen *Över Ebrofloden*
Erika Christensen

**Erika Christensen** (født 19. august 1982) er en amerikansk skuespillerinne, med opptredener i blant andre filmer som *[[Traffic]]* (2000), og *[[The Perfect Score]]* (2004).

Christensen ble født i Seattle i Washington, og vokste opp i Los Angeles i California. Hennes TV-karriere startet i reklamefilmer for McDonald's. Hun hadde også flere små roller i TV-programmer før hun begynte sin egen karriere. Disse programmene inkluderer *The Geena Davis Show*, *[[Frasier]]*, *The Practise*, *[[3rd Rock from the Sun|Ti fingre og elleve tær]]* og *[[En engel iblant oss|Touched By An Angel]]*.

Christensen ble utnevnt til en av *[[People (magasin)|People magazine]]*s «Breakthrough Stars of 2001». For sin opptreden i *Traffic* mottok hun en pris for beste kvinnelige gjennombrudd på MTV Movie Awards, for beste kvinnelige opptreden i Young Hollywood Awards, og beste opptreden av et rollemedlem på Screen Actors Guild Awards.

Christensen er også medlem av scientologikirken.

## Filmografi
* *[[The Tortured]]* (2010) 
* *[[How to Rob a Bank]]* (2006) (etterproduksjon)
* *[[Flightplan]]* (2005)
* *[[The Upside of Anger]]* (2005)
* *[[The Sisters (2005)|The Sisters]]* (2005)
* *[[Det beste som kunne skje]]* (orig. *The Upside of Anger*) (2005)
* *[[Riding the Bullet (film)|Riding the Bullet]]* (2004)
* *[[The Perfect Score]]* (2004)
* *[[Stormfulle høyder (2003)|Stormfulle høyder]]* (2003) (TV-film)
* *[[The Banger Sisters]]* (2002)
* *[[Swimfan]]* (2002)
* *[[Home Room (film)|Home Room]]* (2002)
* *[[Et syttitallsshow]]* (2001)  (TV-serie)
* *[[Traffic]]* (2000)
* *[[Thanks (TV-serie)|Thanks]]* (1999) (TV-serie)
* *[[Can of Worms (film)|Can of Worms]]* (1999)
* *[[Leave It to Beaver (film)|Leave It to Beaver]]* (1997)

## Referanser


## Eksterne lenker
* 
*
Lenny Kravitz

**Leonard Albert «Lenny» Kravitz** (født 26. mai 1964 i New York City i New York) er en amerikansk sanger. Han er far til sangerinnen og skuespillerinnen Zoë Kravitz.

Han har både kristen og jødisk bakgrunn og har selv tilkjennegitt et kristent livssyn.

## Filmkarriere
I tillegg til å være artist spiller han Cinna i *[[The Hunger Games (film)|The Hunger Games]]*-filmene. Han var også med i *[[Precious]]* (2009).

## Diskografi
* 1989 *Let Love Rule*
* 1991 *Mama Said*
* 1993 *Are You Gonna Go My Way*
* 1995 *Circus*
* 1998 *5*
* 2000 *Greatest Hits*
* 2001 *Lenny*
* 2004 *Baptism*
* 2008 *It Is Time for a Love Revolution*
* 2011 *Black and White America*
* 2014 *Strut*
* 2018 *Raise Vibration*
* 2024 *Blue Electric Light*

## Referanser


## Eksterne lenker
* 
* 
* 
* 
* Lenny Kravitz Online
Venezuelas delstater

Venezuela er inndelt i 23 delstater (estados). I tillegg finnes det såkalte Dependencias Federales de Ultramar, som består av en rekke øyer. 
**Venezuelas delstater** blir inndelt i 335 kommuner (spansk: *municipios*).

## Liste

## Eksterne lenker

* CityMayors feature (engelsk)
Enevold Brandt

**Enevold Brandt** (født 7. september 1738, død 28. april 1772) var en dansk politiker og lensgreve.

Brandt studerte jus og ble 1764 assessor i Højesteret. Han var imidlertid allerede i 1755 blitt knyttet til hoffet som hoffjunker, og etter hvert valgte han å gjøre karrière ved hoffet. Her støtte han sammen med Christian VIIs yndling, grev Holck, og dristet seg til å skrive et brev til kongen, hvor han både angrep sin rival og roste seg selv (2. mai 1768). Svaret på brevet var imidlertid en ordre fra kongen om å forlate København innen 24 timer og de kongelige stater i løpet av 8 dager. Han ble likevel snart tatt til nåde igjen.

I juli 1769 ble han utnevnt til kammerherre og fikk kort etter sete i den oldenborgske regjering.

Han hadde allerede tidligere blitt kjent med Struensee og da Struensee tok den faktiske makten i kongeriket mente han han kunne ha nytte av Brandt, og Brandt kom derfor til å få stor innflytelse under Struensees styre. Han fikk avskjediget rivalen Holck, og i 1771 ble han utnevnt til lensgreve.

Struensees og Brandts velmaktsdager varte imidlertid ikke lenge. Natten mellom 16. og 17. februar 1772 ble Struensee og Brandt arrestert og satt i Kastellet.  Brandt ble anklaget for ved flere anledninger å ha prylet kongen. Begge ble kjent skyldige i majestetsfornærmelse, og Christian VII underskrev dødsdommen. 

Brandt ble henrettet ved halshugging den 28. april på Østerfælled.

## Referanser


## Eksterne lenker
* Dansk biografisk leksikon
Sundhedsstyrelsen

**Sundhedsstyrelsen** er et av tolv organer under Ministeriet for Sundhet og Forebyggelse i Danmark. Organet ble opprettet i 1909 som en videreføring av det tidligere Sundhedskollegium fra 1803. Før dette hadde man hatt et rådgivende organ for saker som gjaldt helse, Collegium medicum, som var blitt opprettet i 1740 på bakgrunn av flere epidemier som hadde herjet landet.

Fra 1932 har Sundhedsstyrelsen formenn, som alltid har vært leger,  blitt kalt medicinaldirektører. Nåværende medicinaldirektør er Jens Kristian Gøtrik, som har hatt stillingen siden 2000. 

Under Sundhedsstyrelsen finnes flere spesielle enheter, for eksempel Abortankenævnet, Center for Forebyggelse og Statens Institut for Medicinsk Teknologivurdering.

## Referanser


## Eksterne lenker
* 
* Sundhedsstyrelsens historie
Utenrikspolitikk

**Utenrikspolitikk** er den politikk en stat fører overfor andre stater, med den hensikt å ivareta sine interesser. Gjennom utenrikspolitikken sikter staten mot å oppnå sikkerhetsmål, velferdsmål og ideologiske mål.

En stats utenrikspolitikk kommer til uttrykk på flere måter. Dels uttrykkes den eksplisitt gjennom deklarasjoner og offisielle uttalelser av makthaverne. Dels inngås overenskomster med andre stater om den politiske agendaen, for eksempel gjennom FN eller EU. I tillegg kommer flere uformelle kanaler, som kan være minst like viktige for landenes relasjoner.

Den utenrikspolitiske beslutningsprosessen skjer som regel i et utenriksdepartement som ledes av en minister, og har en forvaltning av politiske rådgivere og embetsmenn. Til utenrikspolitikken hører også representasjon i andre land, under hvilken diplomater inngår. Ambassader organiseres under statssjefen og regjeringen i det land som representeres. Internasjonale organisasjoner har i praksis stor betydning for utenrikspolitikken, for eksempel gjennom å øve innflytelse på opinionen. Andre viktige aktører er media og forskere i visse akademiske emner.

## Se også
* Diplomati
* Utenriksdepartementet
* Norsk utenrikspolitisk institutt
1000 Piazzia

**1000 Piazzia**, som ble oppdaget i 1923, er en asteroide i bane rundt Solen. Den var den  tusende asteroide i nummerrekkefølge, og ble gitt navnet *1000 Piazzia* for å ære Giuseppe Piazzi, som i 1801 oppdaget den første asteroide (i 2006 omklassifisert til dvergplanet), Ceres. I 2001 ble den funnet å ha en rotasjonsperiode på 9,47&nbsp;timer.

## Referanser
2 Brothers on the 4th Floor

**2 Brothers on the 4th Floor** var en nederlandsk eurodancegruppe som bestod av sangerne Renee Philips (D-Rock) og Desiree Claudette Manders i tillegg til de kreative produsentene Martin og Bobby Boer.   

Brødrene Boer hadde allerede arbeidet med musikk en god stund (og gitt ut flere album på egen hånd) da de tidlig på 1990-tallet begynte å samarbeide med Philips og Manders, da under navnet «2 Brothers on the 4th Floor». 

Noen av gruppens mest kjente låter er «Never alone», «Dreams» og «Come take my hand».

## Diskografi
### Singler
* 1990 *Can't Help Myself*
* 1991 *Turn Da Music Up*
* 1993 *Never Alone*
* 1994 *Dreams*
* 1994 *Let Me Be Free*
* 1995 *Fly (Through The Starry Night)*
* 1995 *Come Take My Hand*
* 1996 *Fairytales*
* 1996 *Mirror of Love*
* 1996 *There Is A Key*
* 1996 *Christmas Time* (Juleversjonen av *There Is A Key*)
* 1997 *One Day*
* 1997 *I'm Thinkin' of U*
* 1998 *Do You Know*
* 1998 *The Sun Will Be Shining*
* 1999 *Heaven Is Here*
* 1999 *Living In Cyberspace*
* 2000 *Wonderful Feeling*
* 2001 *Stand Up And Live*

### Album
* 1994 ''Dreams''
* 1996 ''2''

## Kilder
* Biografi, Diskografi

## Eksterne lenker
* 
* 
*
Sandøsund

**Sandøsund** er et sted på Hvasser i Færder kommune i Vestfold. Her er det restauranter, butikker, fiskemottak og kystmuseum. Stedet Sandøsund, eller **Krukehavn**, som det står på kartet, har navnet etter sundet som går mellom øyene Hvasser og Sandø. I seilskutetida var det egentlig sundet som var stedet, havna var midtpunktet.

Sandøsund er det sentrale sted i tettstedet Hvasser.

Losstasjonen i Sandøsund var lenge hovedstasjon for losvesenet i Ytre Oslofjord. Losskøytene bruker stadig havna i Sandøsund, men kystverket har flyttet losstasjonen til Horten.

Sandøsund var lenge et kommunikasjonssenter ved Oslofjorden. Her anløp ruteskip som gikk i trafikk langs kysten. En periode midt på 1800-tallet var Sandøsund møtested for landets to første dampskip, hjuldamperne «Constitutionen» og «Prinds Carl».

Sandøsund var lenge endeholdeplass for busselskapet Øybuss' rute *01 Hvasser Vestre vei* til Tønsberg. I dag er Sandøsund snuplass for Vestviken kollektivtrafikks rute 02 Tjøme/Hvasser (Tenvik) - Tønsberg - Horten - Holmestrand.

Fra Sandøsund går sammenhengende merket skipsled til Tønsberg gjennom skjærgården på østsiden av Tjøme og Nøtterøy; den kalles Sandøsundleden på sjøkart.


File:Grevskapsmålinger 9D3 21, Vestfold, 1812.jpg|Kart fra grevskapsmålingene 1812 som viser «vestre Vasser» med «Kruge», «Sandøe Sund», «Sand-Øen» og mer.

## Referanser
Ceres

**Ceres** kan vise til:

* CERES - Nasjonalt senter for felles systemer og tjenester for forskning og studier
* Ceres (gudinne) – en romersk gudinne 
* Ceres (dvergplanet) – en dvergplanet (tidligere asteroide)
* Ceres Bryggerierne – et dansk bryggeri
* Ceres (California) – en by i California, USA
* Ceres (Piemonte) – en kommune i det nordlige Italia
* Ceres (Skottland) – en landsby i Skottland
* Ceres (Sør-Afrika) – en by i Sør-Afrika
* Ceres (Australia) – en by i delstaten Victoria i Australia
* Ceres (Goiás) – en brasiliansk kommune i delstaten Goiás
* Sportsklubben Ceres – en idrettsklubb fra Akershus
* «Ceres», båt som gikk i rute på Indre Oslofjord
Moods of Norway

**Moods of Norway** er et norsk merkenavn og en produsent av moteklær. Selskapet ble etablert av Stefan Dahlkvist, Peder Børresen og Simen Staalnacke i Stryn i 2003.

Moods of Norway økte fra 2003 omsetningen fra  til nærmere  norske kroner i 2012. I 2011 gikk selskapet med 93 millioner i overskudd.

Selskapet meldte oppbud og ble slått konkurs 21. september 2017.

Etter konkursen kjøpte de gamle eierne tilbake rettighetene til varemerket Moods of Norway.

Moods of Norway ble relansert i ny drakt i mars 2019, nå under merkevaren Moods.

## Historie
Det var i studietiden på Hawaii Pacific University i 2003 at Dahlkvist og Staalnacke fikk besøk av Børresen. De bestemte seg for å lansere et klesmerkekonsept som bygde på norske tradisjoner. Den første kolleksjonen ble klar samme år. Siden den gang har selskapet fortsatt å lansere nye kolleksjoner. 

Etter etableringen i 2003 ble det åpnet en rekke butikker i Norge.

Etter etableringen av butikker i Norge begynte selskapet også satsing utenlands med egne butikker i Los Angeles og New York City. I tillegg tilbød Moods of Norways produkter i kjeder og butikker også i andre land.

Traktoren selskapet brukte i logoen sin var ikke en rosa Ferguson TE20, men denne traktoren ble ofte stilt ut sammen med produktene til Moods of Norway. Et tall er brodert på alle selskapets dresser og skjorter, en referanse til antall registrerte traktorer i Norge. Dette tallet har variert over tid og var på et tidspunkt **. Moods of Norway hadde butikker i Norge og USA.

Selskapets kolleksjoner var tredelt: «street», «casual» og «cocktail».

## Priser
Børresen og Staalnacke fikk tildelt Scheiblers Legats Talentpris for god design i 2006. 

## Konseptutvikling
* 26. oktober 2006: Lansering av brillekolleksjon.
* 15. november 2006: Lansering av boxershorts.
* 28. november 2008: Åpning av egen butikk på Torgalmenningen i Bergen.
* Mai 2009: Åpnet butikk på Robertson Boulevard, West Hollywood, Los Angeles, California.
* 29. mai 2009: Åpning av egen butikk i Nordre gate i Trondheim.
* November 2010: Lansering av egen prøvekolleksjon på klokker.

## Referanser


## Eksterne lenker
* 
*https://www.elle.no/nye-moods-of-norway/
* «Moods of Norway lanserer briller» NRK
* «Moods of Norway – årets Askeladd» NRK
* «Barock'n Roll på Norsk Folkemuseum»
Kraków erkebispedømme

**Erkebispedømmet Kraków** ligger i det sydlige Polen, i den vestlige delen av det lillepolske voivodskap. Erkebispedømmet er et av de viktigste og eldste i Polen, og dets viktigste kirke er Wawelkatedralen. Krakóws mest berømte erkebiskop var Karol Wojtyła, som i 1978 ble pave Johannes Paul II.

Det bor (per 2004) 1&nbsp;566&nbsp;555 katolikker i kirkeprovinsen, noe som utgjør en befolkningsandel på 97&nbsp;%. Det har 414 sogn og i overkant av 2&nbsp;000 prester. Erkebiskopen av Kraków er kardinal Stanisław Dziwisz, som tidligere var pave Johannes Paul IIs privatsekretær.

## Historie
Bispedømmet Kraków ble enten grunnlagt i 970-årene eller sammen med Gniezno erkebispedømme i år 1000. I alle fall ble bispedømmet underlagt Gniezno som suffragan dette året. Etter at den polske hovedstaden ble flyttet fra Gniezno til Kraków i 1038, økte bispedømmets betydning. Biskop Aaron ble f.eks. i 1049 utnevnt til erkebiskop, men selve bispedømmet fikk ikke status som erkebispedømme. Biskop Zbigniew Oleśnicki kjøpte i 1443 fyrstedømmet Siewierz, slik at biskopene frem til 1789 ble verdslige herskere over en liten del av bispedømmet. Selv om biskopene mistet Siewierz i 1789, fikk de fra 1889 lov av den østerrikske keiser til å føre tittelen *[[fyrstbiskop]]*. Med et areal på 56&nbsp;000 km² var Kraków bispedømme et av Europas største bispedømmer.

Etter Polens tredje deling (1795) hadde Kraków havnet i Østerrike, og ble derfor i 1807 flyttet fra Gnieznos kirkeprovins først til Lwóws (*[[Lviv]]s/Lembergs*) og i 1818 til Warszawas kirkeprovins. 1880 ble Kraków bispedømme immediat, dvs. direkte stilt under Den hellige stol, og i 1925 opphøyet til erkebispedømme. Samtidig ble Kraków metropolitanbispedømme over Kielce og Tarnów bispedømme (som inntil da hadde ligget under Lwów erkebispedømme) samt de to nyoppretta bispedømmene Częstochowa og Katowice.

De to sistnevnte bispedømmene ble i 1992 av pave Johannes Paul&nbsp;II opphøyet til erkebispedømmer. Til gjengjeld opprettet han Bielsko-Żywiec bispedømme som et nytt suffraganbispedømme under Kraków. Dermed er Kraków det eneste av dagens polske erkebispedømmet som har flere enn to suffraganer.

## Tidligere erkebiskoper
:*Se også [[liste over biskoper av Kraków]]*

*Adam Stefan Sapieha (1925–1951)
*Karol Józef Wojtyla (1964-1978, deretter pave Johannes Paul II)
*Franciszek Macharski (1978–2005)
*Stanislaw Dziwisz (2005–)
## Eksterne lenker
*
Sandø

**Sandø** er en liten øy i Oslofjorden sørøst i Færder kommune i Vestfold.

## Geografi og historie
Sandø ligger  på østsiden av sundet Sandøsund. Tvers over sundet ligger stedet Krukehavn på Hvasser. I seilskutetida har selve sundet mellom øyene Sandø og Hvasser vært stedet Sandøsund, og stedsnavnet Sandøsund har blitt landfast på Hvasser. Mot nord ser man øyene Østre og Vestre Bustein og alle de andre øyene i skjærgården øst for Tjøme og Nøtterøy. På Sandøs østside ligger Oslofjorden, med utsikt mot øya Store Færder og Tristein. 

Sandø har hatt fast bosetning og flere små gårdsbruk. Fra 1900-tallets begynnelse har øyas eiere vært bosatt andre steder og bebyggelsen har vært fritidsbebyggelse. Bebyggelsen er begrenset til øyas vestside, mot Sandøsund. 

I 1950-åra ble Sandø fredet i henhold til lov om naturvern. I 2006 ble den ubebodde del av Sandø innlemmet i Ormø-Færder landskapsvernområde og fra 2013 i den nyopprettede Færder nasjonalpark.

Endemorenen Tjøme-Hvaler-trinnet, også kalt Tjøme-raet, går over Sandø og er opphavet til øyas fine sandjord og attraktive sandstrender. Flere steder på øya er det strender med slipte rullesteiner som isbreen har lagt fra seg for cirka 12&nbsp;000 år siden.

Sandøbukta er en god havn med stor sandstrand innenfor og et mye benyttet friområde for småbåtflåten.


Fil:Tjøme Sandø z.JPG|Deler av bebyggelsen på Sandø mot Sandøsund mot Hvasser 
Fil:Tjøme_Sandø_c.JPG|På Sandø er endemorenen som kalles Tjøme-Hvaler-trinnet godt synlig. Her er rullesteinstrender med alle typer stein fra Oslofeltet. Om du ser på bildet i stort format vil du skimte Færder fyr i bakgrunnen. 



Fil:Eilif Peterssen-Sandø 1894.jpg|Maleriet *Sandø* (1894) av Eilif Peterssen (1852–1928)
File:Eilif Peterssen -Sandø 1899.jpg|*Sandø* (1899) av Eilif Peterssen
Barclays

**Barclays PLC** er Storbritannias tredje største bank. Fra 1690 har banken sine røtter i London.

Navnet «Barclay» dukket først opp i 1736, og kommer fra forretningsmennene og pengeutlånerne Alexander og David Barclay. 

I dag er banken en global finanstjenesteleverandør som opererer i Europa, USA, Asia og Afrika. Bankens hovedkvarter ligger på One Churchill Place i Canary Wharf, i Londons Docklands. Barclays amerikanske hovedkvarter ligger i New York, 200 Park Avenue.
Fra 2004 til og med 2015/16-sesongen var Barclays tittelsponsor for Premier League.

## Referanser


## Eksterne lenker
*
Scott Parker

**Scott Matthew Parker** (født 1980) er en engelsk fotballtrener og tidligere fotballspiller som er manager for .

Parker startet sin profesionelle karriere i . Så dro han til London-klubben , hvor han bare fikk spille femten kamper. Etter mangel på spilletid og tillit, dro Parker til Newcastle United. Scott Parker skåret forøvrig Newcastles første mål i 1. serierunde i Premier League 2006/07. Fra 2007 til 2011 Har Parker spilt for den andre London-klubben West Ham United. Der har han har fått tittelen ''Player of the year'' 3 ganger.
Han har også representert  ved seks anledninger og har også flere kamper på aldersbestemte landslag. 
Scott Parker er den første fotballspilleren som har spilt for både Chelsea FC, West Ham United og Tottenham Hotspur.

Den 28. februar 2019 ble han ansatt som midlertidig manager for Fulham FC. 

Den 10. mai 2019 ble han ansatt som manager for Fulham FC.

## Referanser


## Eksterne lenker
*
Darren Bent

**Darren Ashley Bent** (født 6. februar 1984 i Tooting, London) er en engelsk fotballspiller med aner fra Jamaica som for tiden er klubbløs.

Bent kom til Aston Villa fra Sunderland AFC. Darren Bent er en spiller som ofte skårer mange mål og har derfor fått flere landskamper for  samt flere kamper på aldersbestemte landslag. 

## Klubbkarriere
Den 29. juni 2007 meldte Bent overgang til Tottenham Hotspur FC, i en rekordhandel verdt £16,5 millioner. Der satt han mye på benken under Martin Jol og Juande Ramos, men fikk mer spilletid under Harry Redknapp.

Den 5. august 2009 ble Bent klar for Sunderland AFC. Han har tidligere spilt for Ipswich Town FC og Charlton Athletic FC. 

Den 18. januar 2011, ble det bekreftet at Bent hadde signert en 4,5 års kontrakt, med Birmingham-klubben Aston Villa. Overgangsummen endte på £24 millioner, noe som gjør han til tidenes dyreste Villa-spiller. Han debuterte mot Manchester City FC 22. januar, hvor han også scoret kampens eneste mål, og sørget for seier på Villa Park.

I begynnelsen av januar 2015 ble Bent lånt ut til Derby County FC ut 2014/2015-sesongen. Overgangen ble gjort permanent i juni 2015, etter at Bent ble frigitt av Aston Villa ved sesongslutt.

## Statistikk
Kun ligaspill, oppdatert 27. desember 2014.

## Referanser


## Eksterne lenker
*
Yakubu Aiyegbeni

**Abdulrasaq Yakubu Aiyegbeni** (født 22. november 1982) er en nigeriansk tidligere fotballspiller. 

Yakubu kom til klubben Portsmouth i 2003 etter å ha spilt i israelsk- og portugisisk fotball for ca. 11,5 millioner pund.

Yakubu spilte også for  i perioden 2000 til 2012, og står med 21 mål på 57 kamper. Yakubu kjennetegnes som fysisk sterk, rask, driblefarlig og en såkalt goalgetter. Den 2. februar 2015 meldte han overgang til Reading FC med en halvårskontrakt med varighet ut 2014/2015-sesongen.

## Referanser


## Eksterne lenker
*
Ambassadøren (dokumentarfilm)

***Ambassadøren*** er en norsk TV-dokumentarfilm fra 2005 regissert av Erling Borgen. Dokumentaren omhandler den amerikanske ambassadøren John Negroponte og hans aktivitet i Mellom-Amerika på 1980-tallet. Den ble produsert i samarbeidet med NRK og ble vist på NRK1 den 25. januar 2005. Den ble senere vist på filmfestivaler i flere land.  

## Om filmen
NRKs tidligere Latin-Amerika-korrespondent, Erling Borgen, forsøker å belyse historien om John Negropontes virksomhet mens han var USAs ambassadør i Honduras på 1980-tallet. Menneskerettighetsaktivister i Mellom-Amerika hevder at Negroponte styrte flere borgerkriger i den mellomamerikanske regionen. Det blir videre hevdet at Negroponte var ansvarlig for brudd på menneskerettighetene i flere mellomamerikanske land, og at han sto sentralt i et terrorsystem som drepte, torturerte og bortførte tusener. Det blir også fremsatt påstander om at han samarbeidet tett med dødsskvadronene i Mellom-Amerika.

Han skal ha samarbeidet tett med general Gustavo Alvarez Martinez i Honduras, sjefen for de militære styrkene i landet. Alvarez Martinez bygget opp styrken «Bataljon 316». Denne dødsbataljonen myrdet over 200 opposisjonelle i Negropontes ambassadørtid. De filmen ble lagd diskuterte Pentagon om USA skulle bygge opp slike dødsskvadroner i Irak, der Negroponte ble USAs ambassadør i 2004. 

Nobelprisvinneren Rigoberta Menchu fra Guatemala medvirker også i filmen og hevder at Negroponte burde vært stilt for en internasjonal krigsforbryterdomstol.

## Referanser


## Eksterne lenker
*
Carlton Cole

**Carlton Cole** (født 12. november 1983 i Croydon, London) er en engelsk fotballspiller som har kontrakt med Scottish Permiership-klubben Celtic. Cole er av nigerianske aner fra sine foreldre, men valgte å spille for engelske aldersbestemte landslag, faktisk har han spilt 19 U21-landskamper for England. Cole kom til klubben fra Chelsea hvor han ble tvunget til å finne seg en annen klubb da Andrij Sjevtsjenko og Salomon Kalou ankom. Han skåret i sin debut for West Ham United, i serieåpningen 2006/07 mot Charlton.

Carlton Cole har etablert seg på West Ham United og spiller en avgjørende rolle i laget. 19. mai 2012 scoret han ett mål og hadde en målgivende i play-off finalen mot Blackpool FC som endte 2-1 og sendte dem tilbake til Premier League. 

Cole har også blitt en stjerne for Englands landslag. Han gjorde sin debut for England 11.02.08 i 2-0 tapet mot Spania. Han har nå spilt 7 A-lagskamper for England.

## Spillerstatistikk

## Referanser


## Eksterne lenker
*
Ren Woods

**Ren Woods** (født 1. januar 1958 i Portland i Oregon) er en amerikansk sangerinne og skuespillerinne. Hennes mest kjente rolle er antagelig som Fanta i TV-serien *[[Røtter (TV-serie)|Røtter]]* fra 1977. Hun er også å finne i What's Happening!!, Lou Grant, Hill Street Blues, Roc, Sabrina, the Teenage Witch (heksen Sabrina) og NYPD Blue. Hun hadde også en sangrolle i den kjente filmmusikalen Hair fra 1979.

## Filmografiutvalg
* Car Wash ()
* Youngblood ()
* Hair ()
* The Jerk ()
* Xanadu ()
* *[[Hvordan bli kvitt sjefene]]* ()
* Jumpin' Jack Flash ()

## Eksterne lenker
* 
* 
*